På grund af slatten morale afsluttede jeg hvert år på gymnasiet med et kalkuleret fravær på de 10% vi kunne spille afsted med. Det var tydeligt at skolen ikke havde vildt mange beføjelser i forhold til konsekvenser og at smide os ud ville være det samme som at takke nej til en vis mængde penge. Det vidste vi og det udnyttede vi. Jeg synes ikke at det er gymnasiets ansvar at lære disciplin til eleverne - det bør være en kompetence hjemmefra men da jeg ikke havde fået den med, spildte jeg både min egen og ikke mindst mine underviseres tid i de tre år. Der kommer heldigvis en dag hvor den virkelige verden banker på døren. Den skal nok få banket noget disciplin i folk. Jeg ville ønske at jeg kunne tage det hele forfra med en ny indstilling til tingene. I stedet er jeg endt op med et eksamensbevis med et snit der gør, at alt hedder kvote to for mit vedkommende. På nuværende tidspunkt arbejder jeg som pædagogmedhjælper og skifter lortebleer på voksne mennesker. Happy times.